Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: LXII. törvény elfogadásával arról is rendelkezett, hogy az életüktõl és szabadságuktól politikai okból jogtalanul megfosztottak kárpótlásáról szóló 1992. évi XXXII. törvény 2. § (1) bekezdése alapján az élet elvesztésével elszenvedett sérelem miatt fizetendõ egyösszegû kárpótlás mértékét – a korábban megsemmisített törvényi rendelkezés által meghatározott 30 000 forint helyett – 400 000 forintban állapította meg. A 2002. december 29. napján hatályba lépett rendelkezés
Paragraph Index: 52

29. cikkely 3. pontjára, valamint 32. cikkelye 2. pontjára, továbbá az 1946. évi XV. törvénnyel becikkelyezett magyar– csehszlovák lakosságcsere-egyezményre és az 1964. február 3-án aláírt magyar–csehszlovák vagyonjogi egyezmény rendelkezéseire is – az állampolgárok tulajdonában okozott károk részleges kárpótlásáról rendelkezõ törvényt az Országgyûlés még nem alkotta meg. Az országgyûlési biztos álláspontja szerint – az említett törvény hiánya miatt, annak hatályba léptetéséig – az Alkotmányban deklarált jogállamiságból fakadó jogbiztonsághoz való joggal, a nemzetközi jogi kötelezettségek és a belsõ jog összhangja követelményével, valamint a tulajdonhoz való joggal és az örökléshez való joggal összefüggésben is visszásság áll fenn. A törvény megalkotása a kárpótlási munka mielõbbi befejezésének nélkülözhetetlen feltétele, mivelhogy a törvény megalkotása nélkül a kárpótlási folyamat – a jogállami és az alkotmányos követelményeknek megfelelõen – nem fejezhetõ be. A kárpótlási irodákhoz kérelmet elõterjesztõ panaszosok a kárpótlási irodák eljárását, tevékenységét, mulasztását sérelmezték. A panaszosok az elsõfokon hozott határozatokban foglalt döntéseket, s e határozatok ellen benyújtott jogorvoslatoknak a döntésre jogosultakhoz határidõben való továbbításának elmulasztását sérelmezték. Minden esetben sor került a panaszok vizsgálatára, s a vizsgálatról készült jelentésben feltárt visszásság orvoslásának a Központi Kárrendezési Irodánál való kezdeményezésére. A kezdeményezés elfogadását követõen a sérelem megszüntetésére irányuló intézkedéseket a Központi Kárrendezési Iroda minden esetben megtette. (OBH 2333/2002., 3399/2002., 3411/ 2002.) A TIT Budapesti Ismeretterjesztõ Társulat (Kossuth Klub) – 1954 óta megszakítás nélkül – a Budapest VIII., Múzeum u. 7. szám alatt (Hadik-palota) mûködik, s ezen idõponttól kezdve használja az ingatlant, az ingatlanhoz hozzáépített, végzi az ingatlan felújításával, karbantartásával, üzemeltetésével járó munkálatokat, viseli annak költségeit, az ingatlant érintõ közterheket, s a tulajdonost terhelõ kötelezettségeket. Ennek ellenére a TIT-nek az ingatlanra vonatkozó jogát (tulajdonos? használó? bérlõ? kezelõ?) nem sikerült elismertetni, a hosszabb idõ óta fennálló szabályozási rendezetlenség miatt, bár ezt többször megkísérelte. Ez úgy fordulhatott elõ, hogy az ingatlan telekkönyvi tulajdonosa – az

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes